जिंदगी और मौत की लड़ाई लड़ रही कोमा में गरीब लड़की हरप्रीत गई
पिछलेमाह हुए एक सड़क हादसे के दौरान गंभीर रूप से घायल होने से कोमा में गई गरीब दलित परिवार की लड़की जिंदगी मौत की लड़ाई लड़ रही है।
गरीब परिवार से संबंधित 12वीं कक्षा की छात्रा हरप्रीत कौर (16) निवासी गुमटी पिछले माह घर से सरकारी सीनियर सेकंडरी स्कूल ठुल्लीवाल में पेपर देने जा रही थी कि तेज रफ्तार वाहन ने उसे टक्कर मारकर गंभीर रूप से घायल कर दिया था। हादसे में उसकी दोनों बाजू टांगें बुरी तरह से नकारा हो गई हैं। मेडिकल रिपोर्ट के अनुसार उसके 95 फीसदी दिमाग ने काम करना बंद कर दिया है। जिस कारण हरप्रीत कोमा में चली गई है। हरप्रीत के पिता भोला सिंह ने बताया कि बरनाला, लुधियाना चंडीगढ़ के अस्पतालों से इलाज करवाने के बावजूद हरप्रीत की हालत में सुधार नहीं हुआ है। अब और इलाज करवाने के लिए उनके पास पैसे नहीं हैं। कामरेड सुरजीत गुमटी, सरपंच जरनैल सिंह चौहान, मनरेगा मजदूर यूनियन के जिला कनवीनर परमजीत कौर ने समाज सेवी संस्थाओं दानी सज्जनों से अपील की कि परिवार की मदद की जाए ताकि हरप्रीत को बचाया जा सके। (शर्मा)
पीडि़त हरप्रीत कौर के पारिवारिक सदस्य जानकारी देते हुए।
hin_Deva hin_Deva hin_Deva hin_Deva